**Letisko Taipei Songshan** (čín.: *臺北松山機場*) (IATA: **TCA**, ICAO: **RCSS**) je medzinárodné letisko strednej veľkosti a vojenská letecká základňa, ktoré leží v obvode Songšan v Tchaj-peji, hlavnom meste Čínskej republiky (Taiwanu). Letisko pokrýva plochu 182 hektárov.

Dejiny
------

Letisko bolo vybudované v roku 1936 počas japonskej vlády na Taiwane, na začiatku bolo japonskou vojenskou leteckou základňou zvanou jap. 臺北飛行場 Taihoku Hikójó – letisko Taihoku, známe tiež ako jap. 松山飛行場 Macujama Hikójó – letisko Macujama. Po druhej svetovej vojne bolo v roku 1946 prebraté Vzdušnými silami Čínskej republiky. Pred koncom Čínskej občianskej vojny a založením Čínskej ľudovej republiky letisko poskytovalo lety medzi Šanghajom a Tchaj-pejom, občas cez letisko vo Fu-čou. Spoločná vojenská a civilná prevádzka, domáca aj zahraničná, začala 16. apríla 1950.

Medzi domáce destinácie patrili Kao-siungu, Hualien, Taičung, Pengu a Tainan. Prvé medzinárodné destinácie boli Seattle-Tacoma, Tokio-Haneda, Kimhe (Pusan), Manila, Bangkok a Kai Tak (HongKong). Medzi prvými medzinárodnými leteckými spoločnosťami boli Northwest Airlines, Pan Am a Hong Kong Airways (teraz Cathay Pacific). Neskôr bolo letisko primalé pre vybavovanie zvyšujúceho sa počtu pasažierov, aj po sérii rozšírení. Situácia sa neskôr ešte zhoršila keď sa na letisku stali častými nové lietadlá so širšou konštrukciou. Všetky medzinárodné aktivity tak boli po inaugurácii Medzinárodného letiska Taiwan-Tchao-jüan (vtedy zvané Medzinárodné letisko Čankajšek) 26. februára 1979 prenesené tam. Dôsledkom toho počet pasažierov na letisku klesol z 6,2 milióna v roku 1978 na 2,9 milióna v roku 1979 (pokles o 53%).

V dôsledku otvorenia vysokorýchlostnej železničnej trate 1. marca 2008 Uni Air zrušil svoje lety do Kao-siungu a Far Eastern Air Transport zrušili lety do Tainanu. TransAsia Airways sa rozhodli zrušiť lety do Tainanu a do Kao-siungu po 1. auguste 2008.

Pravidelné lety do Čínskej ľudovej republiky začali 4. júla 2008, Songšan získal hlavnú časť letov. Pravidelné lety do Číny boli kontroverzné. Vtedajší primátor Ma Ying-jeou presadzoval, aby sa Sogšan stalo hlavným medzinárodným letiskom Tchaj-peju, hlásil, že jeho umiestnenie blízko centra mesta by ho spravili obľúbeným letiskom pre obchodných cestujúcich. Výškové obmedzenia okolo letiska však vzbudili obavy o bezpečnosti letov, blokovaní rádiokomunikácie, hluku a zníženom počte letov.

Kvôli začiatku letov medzi Čínskou republikou (Taiwanom) a Čínskom ľudovou republikou (Čínou) a budúcom potenciáli ďalších medzinárodných letov, letisko prešlo výraznými renováciami. Ich prvá fáza mala byť ukončená v októbri 2010. Druhá a tretia fáza renovácii mala byť ukončená v marci a v októbri 2011. V novembri 2011 však renovácie stále prebiehali. Nový medzinárodný nákladný terminál bol vo výstavbe s predpokladom novej linky medzi Taiwanom a Japonskom. Nepoužívaný Termínal 2 bol zrekonštruovaný pre prichádzajúce lety, hlavný terminál, teraz Terminál 1 bol prestavený na vybavenie zvýšeného objemu pasažierov. Renovovaný Terminál 2 bol znovu otvorený pre domáce lety 29. marca 2011.

Štatistiky
----------

V roku 2018 letisko odbavilo 6 225 932 cestujúcich a 47 132,9 ton nákladu. Linka medzi Tchaj-pejom a Kinmenom je najvyťaženejšia na Taiwane s 1 267 630 cestujúcimi v roku 2018.

Referencie
----------

1. ↑   *Introduction to TSA* [online]. Tchaj-pei: Letisko Taipei Songshan, [cit. 2010-06-17]. Dostupné online.
2. 1 2 3 4   *A Review: 50 Years of the Taipei Songshan Airport* [online]. Tchaj-pei: Letisko Taipei Songshan, [cit. 2010-06-17]. Dostupné online. Archivované 2011-06-11 z originálu.
3. ↑   *A Review: 50 Years of the Taipei Songshan Airport* [online]. Tchaj-pei: Letisko Taipei Songshan, [cit. 2010-06-17]. Archivované 11. júna 2011:. Dostupné online.
4. ↑  XING, Zheng Yuan. *China Yearbook*. [s.l.] : China Publishing Company, 1979. 856 s. Dostupné online.
5. ↑   *The Statistic Table of Working Capability in Taipei International Air Terminal From 1952 to 2008* [online]. Tchaj-pei: Letisko Taipei Songshan, [cit. 2011-07-18]. Dostupné online. Archivované 2011-09-27 z originálu.
6. ↑  Shelly Shan. *CAA approves end of Taipei-Kaohsiung flights on Uni Air* [online]. taipeitimes.com, 2008-01-29, [cit. 2010-06-17]. Dostupné online.
7. ↑   *Flight routes may decrease gradually* [online]. The China Post, 2008-07-17, [cit. 2010-06-17]. Dostupné online.
8. ↑   *No more Taipei–Tainan flights after July* [online]. The China Post, 2008-07-23, [cit. 2010-06-17]. Dostupné online.
9. 1 2   *Taipei airport being renovated* [online]. The China Post, 2008-06-22, [cit. 2010-06-17]. Dostupné online. Archivované 2011-06-12 z originálu.
10. ↑   *Gov't picks inferior option for airport: lawmaker* [online]. The China Post, 2007-11-12, [cit. 2010-06-17]. Dostupné online.
11. ↑   *President promises all-out effort in renovating Songshan Airport* [online]. 2010-06-15, [cit. 2011-07-18]. Dostupné online.
12. ↑   *Songshan Airport to build international cargo terminal* [online]. Taiwan News, 2009-07-22, [cit. 2011-07-18]. Archivované 2014-05-24:. Dostupné online. Archivované 2014-05-24 z originálu.
13. ↑   *Songshan Airport's Terminal 2 to open for domestic flights Tuesday* [online]. The China Post, 2011-03-25, [cit. 2011-03-28]. Dostupné online. Archivované 2012-09-29 z originálu.
14. ↑   *5、民航運輸各機場營運量－按機場分* [online]. caa.gov.tw, 2010-06-15, [cit. 2019-01-27]. Dostupné online. (po čínsky)
15. ↑   *臺閩地區國內航線班機載客率及市場佔有率－按航線分* [online]. caa.gov.tw, 2015-01-23. Dostupné online. (po čínsky)

Zdroj
-----

* *Tento článok je čiastočný alebo úplný preklad článku Songshan Airport na anglickej Wikipédii.*